
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμμετοχή στην Επιτροπή Μετατάξεων του άρθρου 20 του Ν. 
1735/1987 δύο (2) μόνιμων υπαλλήλων κατηγορίας ΠΕ του 

Υπουργείου Προεδρίας της Κυβέρνησης . 1 

Μετατροπή του Σταθμού Αιμοδοσίας, του Περιφερειακού Γενικού 
Νοσοκομείου Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ», σε 

Κέντρο Αιμοδοσίας. 2 

Τροποποιήσεις των άρθρ. 30, 32 και προσθήκη διατάξεων στο άρ¬ 
θρο 38 του Καταστατικού του Ταμείου Συντάξεων Εκτελωνι¬ 
στών . 

Χορήγηση διορθωτικού ποσού και ΑΤΑ τετραμήνου Σεπτεμβρίου 

Δεκεμβρίου 1989 . 

Δημοσίευση άδειας άσκησης επαγγέλματος Κοινωνικού Λειτουργού 

στην Γρηγοράκη Γεωργία του Κων/νου. 

Χαρακτηρισμός 1) ως ιστορικού τόπου της διαδρομής του ΕΝΑΕ¬ 
ΡΙΟΥ για την μεταφορά Σμύριδας στη Νάξο με ζώνη προστασίας 
ακτίνας 50 μ. από την κάθε πλευρά της διαδρομής του ΕΝΑΕ¬ 
ΡΙΟΥ 2) ως ιστορικών τόπων των ορυχείων σμύριδας στην 
Νάξο, 3) ως ιστορικών διατηρητέων μνημείων των εγκαταστά¬ 
σεων των δύο σταθμών φόρτωσης της περιοχής Απεράθου και 
Μουτσούνας και 4) ως ιστορικού διατηρητέου μνημείου του μη¬ 
χανολογικού εξοπλισμού του ΕΝΑΕΡΙΟΥ και των εγκαταστά¬ 
σεων φόρτωσης ... 

Χαρακτηρισμός ως ιστορικού διατηρητέου μνημείου και ως έργου 
τέχνης του κτιρίου ιδ. Άννας Στεφανίδου στην οδό Οπλαρχηγού 


Φωνιαδάκη 8 στην Ιεράπετρα Κρήτης . 7 

Χαρακτηρισμός ως ιστορικού διατηρητέου μνημείου και ως έργου 
τέχνης του κτιρίου ιδ. Ευστρατίου Κούρου στα Καλύβια Μεσση¬ 
νίας, μαζί με την αυλή και το μανδρότοιχό του . 8 

Αποχαρακτηρισμός από έργο τέχνης κτιρίου ιδιοκτησίας Ευαγ. 

Μερζέ στην οδό Κουρτίδου 3 στο Σουφλί Ν. Έβρου. 9 

Ειδική αναγνώριση του Φιλανθρωπικού Σωματείου «Σύνδεσμος 

Αρωγής και περιθάλψεως το ΦΩΣ» ..10 

Σύσταση ίδιου Νομικού προσώπου στην Κοινότητα Αγκώνος Ν. Κε¬ 
φαλληνίας με το όνομα «Σχολική Επιτροπή Πρωτοβάθμιας Εκ/ 

σης Κοινότητας Αγκώνος. 11 

Σύσταση ίδιου Νομικού Προσώπου με το όνομα Σχολική Επιτροπή 
Δημοτικού Σχολείου & Νηπιαγωγείου Ομολίου στην Κοινότητα 

Ομολίου του Νομού Λάρισας .12 

Τροποποίηση απόφασης συστάσεως κοινοτικής επιχείρησης στην 

Κοινότητα Πλατυκάμπου Ν. Λάρισας.13 

Σύσταση ίδιου Νομικού Προσώπου με το όνομα Σχολική Επιτροπή 
Δημοτικού Σχολείου και Νηπιαγωγείου Όσσας στην Κοινότητα 

Όσσας του Νομού Λάρισας».14 

Σύσταση ίδιου Νομικού Προσώπου στην Κοινότητα Σέσκλου Ν. Μα¬ 
γνησίας με την επωνυμία «Κοινοτική Σχολική Επιτροπή Δημοτι¬ 
κού - Νηπιαγωγείου» Κοιν. Σέσκλου.15 

Τροποποίηση της αριθ. ΕΣ 1604/16.2.87 απόφασης Νομάρχη 
Πρέβεζας.16 


Σύσταση νομικού προσώπου στην Κοινότητα Γονίμου Ν. Σερρών με 
την επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Γονίμου» .17 

Τροποποίηση του Ο.Ε.Υ. Κοινότητας Λακκώματος Ν. Χαλκιδι¬ 
κής .18 

Τροποποίηση του Ο.Ε.Υ. Κοινότητας Στανού Ν, Χαλκιδικής ... 19 

Υπαγωγή προσωπικού στις διατάξεις του Α' μέρους του Ν.1188/ 

1981. ...20 

Διορθώσεις Σφαλμάτων 

Διορθώσεις σφάλματος στη ΥΑ ΥΠΠΟ/ΑΡΧ/Β1/Φ37/57030/ 
1272/10.2.84 απόφαση του Υπ. Πολιτισμού.21 

Διόρθωση σφάλματος στην 242/17.10,89 Πράξη του Προέ¬ 
δρου του Δ.Σ. του ΚΕΠΕ. 22 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΑΚ/Φ.6.47/7/27053 (1) 

Συμμετοχή στην Επιτροπή Μετατάξεων του άρθρου 20 του Ν. 1735/ 

1987 δύο (2) μόνιμων υπαλλήλων κατηγορίας ΠΕ του Υπουργείου 

Προεδρίας της Κυβέρνησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1) Τις διατάξεις του άρθρου 20 παρ. 10 του Ν. 1735/1987 (ΦΕΚ 
195/Α'/87) «προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις». 

2. Τη ΔΙΟΔ/Φ7/198/9523/10.10.1988 (ΦΕΚ 746/Β/88) 
απόφαση του Υπουργού Προεδρίας της Κυβέρνησης «Παράταση προθε¬ 
σμίας για σύσταση, σύνθεση και ανασύνθεση συλλογικών οργάνων του 
Δημόσιου Τομέα». 

3. Την ανάγκη υποβοήθησης του έργου της Επιτροπής Μετατάξεων, 
αποφασίζουμε: 

Να μετέχουν στην Επιτροπή Μετατάξεων του άρθρου 20 του Ν. 
1735/1987, δύο (2) μόνιμοι υπάλληλοι της κατηγορίας ΠΕ του 
Υπουργείου Προεδρίας της Κυβέρνησης, ως εισηγητές των υποθέσεων 
χωρίς δικαίωμα ψήφου, για να υποβοηθήσουν το έργο της ανωτέρω 
Επιτροπής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1989 

Ο ΥΠΟΥΡΓΟΣ 

Ν. ΘΕΜΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α8/Φ.21/2004 (2) 

Μετατροπή του Σταθμού Αιμοδοσίας, του Περιφερειακού Γενικού Νο¬ 
σοκομείου Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ», σε Κέντρο 

Αιμοδοσίας. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του άρθρου 3 του Β.Δ. 772/61 (ΦΕΚ. 198/61 
τ.Α.’)«περί των προϋποθέσεων ίδρυσης και λειτουργίας Κέντρων Αιμο¬ 
δοσίας, Σταθμών Αιμοδοσίας, και Νοσ/κών Υπηρεσιών Αιμοδο¬ 
σίας». 

2. Την άριθμ. Α3Β/14160/8.8.86 (ΦΕΚ 4/9.1.87 τ. Β’) Υπουρ¬ 
γική απόφαση «περί Οργανισμού του Περιφ. Γενικού Νοσ/μείου Ηρα¬ 
κλείου «ΒΕΝΙΖΕΛΕΙΟ - ΠΑΝΑΝΕΙΟ». 

3. Το απόσπασμα Πρακτικού της 484/4/27/11.9.1989 συνεδρία¬ 
σης του Δ.Σ. του Περιφ. Γενικού Νοσ/μείου Ηρακλείου «ΒΕΝΙΖΕ- 
ΛΕΙΟ - ΠΑΝΑΝΕΙΟ» με το οποίο ζητείται η μετατροπή του Σταθμού 
Αιμοδοσίας αυτού σε Κέντρο Αιμοδοσίας. 

4. Την από 30.10.1989 Έκθεση της Τριμελούς Επιτροπής για την 
πλήρωση των προϋποθέσεων λειτουργίας Κέντρου Αιμοδοσίας στο «ΒΕ- 
ΝΙΖΕΛΕΙΟ - ΠΑΝΑΝΕΙΟ» Νοσοκομείο. 

5. Τις υπηρεσιακές ανάγκες, αποφασίζουμε: 

Εγκρίνουμε την μετατροπή του Σταθμού Αιμοδοσίας που λειτουργεί 
στο Περιφερειακό Γενικό Νοσοκομείο Ηρακλείου «ΒΕΝΙΖΕΛΕΙΟ -- 
ΠΑΝΑΝΕΙΟ», σε Κέντρο Αιμοδοσίας, γιατί συντρέχουν όλες οι νόμιμες 
προϋποθέσεις. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1989 

Ο ΥΠΟΥΡΓΟΣ 

Γ. ΜΕΡΙΚΑΣ 

-♦- 

Αριθ. Φ37/1021 (3) 

Τροποποιήσεις των άρθρ. 30, 32 και προσθήκη διατάξεων στο άρθρο 

38 του Καταστατικού του Ταμείου Συντάξεων Εκτελωνιστών. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.4272/1929 (ΦΕΚ 264/1929 τ. Α) «περί 
συστάσεως Τεμείου Συντάξεων Εκτελωνιστών Πειραιώς και Αθηνών», 
όπως αυτές τροποποιήθηκαν και ισχύουν. 

2. Τις διατάξεις των άρθρων 23, 24, 27 και 29 του Ν. 1558 1985 
(ΦΕΚ Α 137), «Κυβέρνηση και Κυβερνητικά Όργανα» Το Π.Δ. 437/ 
1985 (ΦΕΚ Α' 157) «Καθορισμός και ανακατανομή των αρμοδιοτή¬ 
των των Υπουργείων». 

3. Το Π.Δ. 556/1989 (ΦΕΚ Α 233) «Διορισμός Υπουργών). 

4. Τις διατάξεις του Π.Δ/τος 105/88 (Α 46) «Οργανισμός της Γενι¬ 
κής Γραμματείας Κοιν. Ασφαλίσεων Υπουργείου Υγείας, Πρόνοιας και 
Κοινωνικών Ασφαλίσεων, καθώς και το άρθρο 14 αυτού περί «Συμβου¬ 
λίου Κοιν. Ασφάλειας». 

5. Τη γνώμη του Δ.Σ. του Ταμείου Συντάξεων Εκτελωνιστών, όπως 
διατυπώθηκε στις από 4.5.88 καί 4.1.89 συνεδριάσεις του. 

6. Τη γνώμη του Συμβουλίου Κοιν. Ασφάλειας που διατυπώθηκε 
κατά την 51η 7.6.89 συνεδρίαση της ΚΕ περιόδου, αποφασίζουμε: 

Άρθρο 1. 

Το Καταστατικό του Ταμείου Συντάξεων Εκτελωνιστών, τροποποιεί¬ 
ται και συμπληρώνεται ως εξής: 

1. Η παράγραφος 3 του άρθρου 30 (αντικαθίσταται ως εξής: 

«3. Οι ασφαλισμένοι του Ταμείου δικαιούνται σύνταξη λόγω αναπηρίας: 

α) Αν έγιναν ανάπηροι κατά το χρόνο άσκησης του επαγγέλματος και 
έχουν πέντε (5) έτη συντάξιμης υπηρεσίας, από τα οποία δύο (2) έτη 
μέσα στην τελευταία πενταετία πριν από την επέλευση της αναπηρίας. 

β) Ανεξάρτητα με το χρόνο της συντάξιμης υπηρεσίας τους αν έγιναν 
ανάπηροι από βίαιο συμβάν που επήλθε κατά την εκτέλεση της εργασίας 
ή εξ αφορμής αυτής. 

Η αναπηρία που προκλήθηκε λόγω πολεμικών γεγονότων κατά την 


έννοια των διατάξεων του Κώδικος περί απονομής των πολιτικών και 
στρατιωτικών συντάξεων, θεωρείται ότι οφείλεται σε βίαιο συμβάν που 
επήλθε κατά την εκτέλεση της εργασίας εφόσον ο ανάπηρος δεν θα συ- 
νταξιοδοτηθεί από άλλη πηγή για την ίδια αιτία. 

γ) Αν έγιναν ανάπηροι μετά την διακοπή της άσκησης του επαγγέλ¬ 
ματος τους και έχουν συμπληρώσει οποτεδήποτε είκοσι (20) έτη συντά¬ 
ξιμης υπηρεσίας, δεν έχουν υπαχθεί στην ασφάλιση άλλου Οργανισμού 
Κύριας Ασφάλισης ή του δημοσίου κατά το χρονικό διάστημα μεταξύ 
της διακοπής της ασφάλισης τους στο Ταμείο και της ημέρας της επέλε- 
σης της αναπηρίας και δεν συνταξιοδοτούνται από τους φορείς αυτούς. 

δ) Αν έγιναν ανάπηροι από βίαιο συμβάν που δεν επήλθε κατά την 
εκτέλεση της εργασίας ή εξ αφορμής της εργασίας τους και έχουν δυό- 
μισυ (2,5) έτη συντάξιμης υπηρεσίας. 

Για την εφαρμογή των διατάξεων των προηγουμένων υπό στοιχεία 
α,β,γ, και δ περιπτώσεων ο ασφαλισμένος θεωρείται ανάπηρος αν λόγω 
πάθησης ή βλάβης ή εξασθένησης σωματικής ή πνευματικής εξάμηνης 
τουλάχιστον διάρκειας κατά πρόβλεψη της Υγειονομικής Επιτροπής, εί¬ 
ναι ανίκανος για την άσκηση του επαγγέλματος με ποσοστό τουλάχι¬ 
στον 50%. 

Για να δικαιωθεί ο ασφαλισμένος σύνταξη λόγω αναπηρίας θα πρέπει 
να έχει εκπληρώσει τις ασφαλιστικές του υποχρεώσεις. 

2. Το άρθρο 32 αντικαθίσταται ως εξής: 

Άρθρο 32. 

1. Σε περίπτωση θανάτου ασφαλισμένου του Ταμείου που συμπλή¬ 
ρωσε πέντε (5) έτη συντάξιμης υπηρεσίας από τα οποία τα δύο (2) έτη 
τουλάχιστον μέσα στην τελευταία πενταετία πριν από το θάνατό του ή 
είκοσι (20) τουλάχιστον έτη συντάξιμης υπηρεσίας οποτεδήποτε, ή ανε¬ 
ξάρτητα από τον χρόνο συντάξιμης υπηρεσίας αν ο θανών ήταν συντα¬ 
ξιούχος ή ο θάνατος οφείλεται σε βίαιο συμβάν που επήλθε, κατά την 
εκτέλεση ή εξ αφορμής της υπηρεσίας ή σε πολεμικό ατύχημα κατά την 
έννοια της παραγρ. 3 του άρθρου 30 του παρόντος δικαιούνται σύνταξη 
κατά τάξεις τα εξής μέλη της οικογένειας: 

1. Τάξη. Η χήρα, ο χήρος σύζυγος, τα τέκνα (νόμιμα, νομιμοποιηθέ- 
ντα, (αναγνωρισμένα, υιοθετημένα και σε περίπτωση ασφαλισμένης τα 
φυσικά) ή χήρα μητέρα. 

II. Τάξη. Οι γονείς του θανόντος, οι άγαμες αδελφές και οι ορφανοί 
από πατέρα και μητέρα έγγονοι, εφόσον η συντήρησή τους εβάρυνε τον 
θανόντα. 

Η ύπαρξη δικαιούχων προσώπων της 1 τάξης αποκλείει από τη συ- 
νταξιοδότηση τα πρόσωπα της II τάξης. 

2. Σε περίπτωση ασφαλισμένου που οφείλεται σε βίαιο συμβάν το 
οποίο δεν επήλθε κατά την εκτέλεση ή εξ αφορμής της υπηρεσίας, αρκεί 
για την απόκτηση δικαιώματος σε σύνταξη λόγω θανάτου, συντάξιμη 
υπηρεσία 2 ι /ζ ετών εφόσον συντρέχουν και οι λοιπές νόμιμες προϋποθέ¬ 
σεις». 

3. Στο τέλος της παραγράφου 1 του άρθρου 38 του Καταστατικού 
προστίθεται δεύτερο εδάφιο ως εξής: 

Αν ο θανών ασφαλισμένος είχε διακόψει την άσκηση του επαγγέλμα¬ 
τος πριν από την ημερομηνία του θανάτου του, το δικαίωμα των δικαιο- 
δόχων του για τη λήψη της σύνταξης αρχίζει από την πρώτη του μήνα 
του επόμενου εκείνου που επήλθε ο θάνατος». 

4. Στό άρθρο 38 προστίθεται παράγραφος 4 ως εξής: 

«4. Το δικαίωμα για τη λήψη της σύνταξης των ασφαλισμένων που 
έγιναν ανάπηροι μετά την διακοπή της άσκησης του επαγγέλματος τους 
δεν ανατρέχει σε χρόνο προγενέστερο της πρώτης του μήνα του επόμε¬ 
νου εκείνου μέσα στο οποίο υποβάλλεται η αίτηση για συνταξιοδό- 
τηση». 

Άρθρο 2. 

Οι ασφαλισμένοι του Ταμείου Συντάξεων Εκτελωνιστών, που έχουν 
διακόψει την απασχόλησή τους πριν από την ισχύ της απόφασης αυτής 
και είχαν υποβάλλει αίτηση για συνταξιοδότηση που είχε απορριφθεί, 
διότι δεν πληρούσαν τις απαιτούμενες προϋποθέσεις ή δεν είχαν υποβάλ¬ 
λει αίτηση, μπορούν να ζητήσουν με αίτησή τους τη συνταξιότησή τους, 
σύμφωνα με τις διατάξεις των άρθρων 30 και 32 του Καταστατικού, 
όπως τροποποιούνται με τις διατάξεις του άρθρου 1 της απόφασης αυ¬ 
τής. 

Το ίδιο δικαίωμα έχουν και τα μέλη της οικογένειας θανόντων ασφα¬ 
λισμένων του Ταμείου. 

Τα οικονομικά αποτελέσματα αρχίζουν από την πρώτη του μήνα του 
επόμενου εκείνου που θα υποβληθεί η σχετική αίτηση. 

2. Οι ασφαλισμένοι του Ταμείου Συντάξεων Εκτελωνιστών, που 
έχουν υποβάλλει αίτηση για συνταξιοδότηση και δεν πληρούν τις προϋ¬ 
ποθέσεις των διατάξεων των άρθρων 30 και 32 του Καταστατικού, 
όπως αυτές ίσχυαν πριν από την τροποποίησή τους με τις διατάξεις του 
άρθρου 1 της απόφασης αυτής, εφόσον η αίτησή τους δεν έχει κριθεί από 
τα αρμόδια όργανα του Ταμείου, κρίνονται σύμφωνα με τις διατάξεις 
των άρθρων 30 και 32 όπως τροποποιούνται με την απόφαση αυτή. 

Το ίδιο δικαίωμα έχουν και τα μέλη της οικογένειας θανόντων ασφα¬ 
λισμένων του Ταμείου. 

Τα οικονομικά αποτελέσματα αρχίζουν από τη δημοσίευση της από¬ 
φασης στην Εφημερίδα της Κυβέρνησης. 

Η απόφαση αυτή, της οποίας η ισχύς αρχίζει από της δημοσιεύσεώς της, να 
δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΕΡΙΚΑΣ 
-*- 

Αριθ. Φ49/2675 (4) 

Χορήγηση διορθωτικού ποσού και ΑΤΑ τετραμήνου 
Σεπτεμβρίου - Δεκεμβρίου 1989. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 8. 

ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν. Δ/τος 4577/1966. 

2. Το αριθ. 556/12.10.1989 Π. Δ/γμα «Διορισμός Υπουργών». 

3. Την αριθ. 36610/1315/12.9.89 απόφαση του Υπουργού Εθνι¬ 
κής Οικονομίας. 

4. Την απόφαση του Δ.Σ. του ΤΑΠ - ΕΤΒΑ η οποία διατυπώθηκε 
κατά την συνεδρίαση 381/13.10.89, αποφασίζουμε: 

1. Οι συντάξεις που χορηγεί το Ταμείο Ασφαλίσεως Προσωπικού της 
ΕΤΒΑ, αυξάνονται από 1.9.1989 κατά το διορθωτικό ποσοστό της 
ΑΤΑ και κατά το ποσοστό της ΑΤΑ τετραμήνου Σεπτεμβρίου - Δεκεμ¬ 
βρίου 1989, όπως αυτό καθορίστηκε με την αριθ. 36610/1315/ 
12.9.89 απόφαση του Υπουργού Εθνικής Οικονομίας. 

2. Κατά τα ίδια ποσοστά και με τους ίδιους όρους, αυξάνονται και οι 
συντάξεις του Κλάδου Επικουρικής Ασφάλισης του Ταμείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΕΡΙΚΑΣ 
-♦—- 

Αριθ. Γ6α/2776 (5) 

Δημοσίευση άδειας άσκησης επαγγέλματος Κοινωνικού Λειτουργού 
στην Γρηγοράκη Γεωργία του Κων/νου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ 

■ Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2776/14.Π.1989 έχει χορηγηθεί στην Γρηγο¬ 
ράκη Γεωργία του Κων/νου άδεια άσκησης επαγγέλματος Κοινωνικού 
Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Νοεμβρίου 1989 


Με εντολή Υπουργού 
Ο Διευθυντής 
ΧΑΡ. ΠΑΠΑΔΟΠΟΥΛΟΣ 


Αριθ. ΥΠΠΟ/Δ1ΛΑΠ/Γ/2986/49087 (6) 

Χαρακτηρισμός 1) ως ιστορικού τόπου της διαδρομής του ΕΝΑΕΡΙΟΥ 
για την μεταφορά Σμύριδας στη. Νάξο με ζώνη προστασίας ακτίνας 
50 μ. από την κάθε πλευρά της διαδρομής του ΕΝΑΕΡΙΟΥ 2) ως 
ιστορικών τόπων των ορυχείων σμύριδας στην Νάξο, 3) ως ιστορι¬ 
κών διατηρητέων μνημείων των εγκαταστάσεων των δύο σταθμών 
φόρτωσης της περιοχής Απεράθου και Μουτσούνας και 4) ως ιστορι¬ 
κού διατηρητέου μνημείου του μηχανολογικού εξοπλισμού του 
ΕΝΑΕΡΙΟΥ και των εγκαταστάσεων φόρτωσης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ ΐ37/τ.Α’/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 

2) Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθ. 20/19.10.89, αποφασίζουμε: 

Χαρακτηρίζουμε 1) ως ιστορικού τόπου της διαδρομής του ΕΝΑΕ¬ 
ΡΙΟΥ για την μεταφορά Σμύριδας στη Νάξο με ζώνη προστασίας ακτί¬ 
νας 50 μ. από την κάθε πλευρά της διαδρομής του ΕΝΑΕΡΙΟΥ 2) ως 
ιστορικών τόπων των ορυχείων σμύριδας στην Νάξο, 3) ως ιστορικών 
διατηρητέων μνημείων των εγκαταστάσεων των δύο σταθμών φόρτω¬ 
σης της περιοχής Απεράθου και Μουτσούνας και 4) ως ιστορικού διατη¬ 
ρητέου μνημείου του μηχανολογικού εξοπλισμού του ΕΝΑΕΡΙΟΥ και 
των εγκαταστάσεων φόρτωσης. διότι είναι από τις πρώτες μορφές σύγ¬ 
χρονης για την εποχή εκείνης τεχνολογίας στον τόπο μας, σημαντικό 
δείγμα της Βιομηχανικής κληρονομιάς της χώρας και παράλληλα διότι 
για 50 περίπου χρόνια είναι συνδεδεμένα άρρηκτα με τη ζωή και τις 
μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 
——*- 

Αριθ. ΥΠΠΟ/ΔΙΛΑΠ/Γ/3186/48740 (7) 

Χαρακτηρισμός ως ιστορικού διατηρητέου μνημείου και ως έργου τέ¬ 
χνης του κτιρίου ιδ. Άννας Στεφανίδου στην οδό Οπλαρχηγού Φω- 
νιαδάκη 8 στην Ιεράπετρα Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ ΐ37/τ.Α'/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 

2) Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθ. 17/21.9.89, αποφασίζουμε: 

Χαρακτηρίζουμε ως ιστορικό διατηρητέο μνημείο και ως έργο τέ¬ 
χνης που χρειάζεται ειδική κρατική προστασία, σύμφωνα με τις διατά¬ 
ξεις του Ν. 1469/50 το κτίριο ιδ. Άννας Στεφανίδου στην οδό Οπλαρ¬ 
χηγού Φωνιαδάκη 8 στην Ιεράπετρα Κρήτης, γιατί πρόκειται για αξιό¬ 
λογο κτίριο της Κρητικής Λαϊκής Αρχιτεκτονικής του περασμένου αι¬ 
ώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 

Αριθ. ΥΠΠΟ/ΔΙΛΑΠ/Γ/2929/48738 (8) 

Χαρακτηρισμός ως ιστορικού διατηρητέου μνημείου και ως έργου τέ¬ 
χνης του κτιρίου ιδ. Ευστρατίου Κούρου στα Καλύβια Μεσσηνίας, 
μαζί με την αυλή και το μανδρότοιχό του. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ.Α'/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΤΠΠΕ». 

2) Το Π.Δ. 161/26.4.84 (ΦΕΚ 54/Α/30.4.84) «περί (ανακατανο¬ 
μής αρμοδιοτήτων των Υπουργείων ΤΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθ. 19/12.10.89, αποφασίζουμε: 

Χαρακτηρίζουμε ως ιστορικό διατηρητέο μνημείο και ως έργο τέ¬ 
χνης που χρειάζεται ειδική κρατική προστασία, σύμφωνα με τις διατά¬ 
ξεις του Ν. 1469/50 το κτίριο μαζί με την αυλή και τον μανδρότοιχό 
του ιδιοκτησίας Ευστρατίου Κούρου στα Καλύβια Μεσσηνίας, γιατί η 
ελεύθερη τοποθέτηση της οικοδομής στο οικόπεδο και η σχέση της με 
τις πολύ ενδιαφέρουσες μορφές της σκάλας και του χαγιατιού καθιστούν 
το σύνολο ιδιαίτερα αξιόλογο δείγμα τοπικής (Πελοποννησιακής) αρχι¬ 
τεκτονικής. 

Η απόφαση οιυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 
-♦- 

Αριθ. ΥΠΠΟ/ΔΙΛΑΠ/Γ/2658/48739 (9) 

Αποχαρακτηρισμός από έργο τέχνης κτιρίου ιδιοκτησίας Ευαγ. Μερζέ 
στην οδό Κουρτίδου 3 στο Σουφλί Ν. Έβρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ.Α’/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΤΠΠΕ». 

2) Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΤΙΕ - ΥΧΟΠ». 

3. Όλα τα στοιχεία του φακέλου. 

4. Την ΥΑ ΥΠΠΟ/ΔΙΛΑΠ/Γ/1223/17340/7.8.86 (ΦΕΚ 717/ 
τ.Β/23.10.86) με την οποία χαρακτηρίστηκαν ως έργα τέχνης 22 κτί¬ 
ρια και σύνολα κτιρίων στο Σουφλί Ορεστιάδος Έβρου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθ. 17/21.9.1989, αποφασίζουμε: 

Αποχαρακτηρίζουμε από έργο τέχνης το κτίριο ιδιοκτησίας Ευαγ. 
Μερζέ στην οδό Κουρτίδου 3 στο Σουφλί Ν. Έβρου, που είχε χαρακτη- 
ρισθεί με την ΥΑ ΥΠΠΟ/ΔΙΛΑΠ/Γ/1223/17540/7.8.86 (ΦΕΚ 
717/τ.Β/23.10.86), διότι δεν καλύπτει πλέον τις προβλεπόμενες από 
τις διατάξεις του Ν. 1469/50 αναγκαίες προϋποθέσεις. 

Ως προς τα υπόλοιπα κτίρια και σύνολα κτιρίων η παραπάνω Υπουρ¬ 
γική απόφαση ισχύει όπως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 


Αριθ. 23368 (10) 

Ειδική αναγνώριση του Φιλανθρωπικού Σωματείου «Σύνδεσμος Αρω¬ 
γής και περιθάλψεως το ΦΩΣ». 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α) Του Νόμου 3200/55 και των Ν.Δ. 532/70 και 1147/72 περί 
διοικητικής αποκεντρώσεως ως και περί διοικήσεως μείζονος πρωτευ- 
ούσης. 

β) Του Π.Δ. 465/84 περί μεταβιβάσεως αρμοδιοτήτων του Υπουρ¬ 
γού Υγείας Πρόνοιας στους Νομάρχες. 

γ) Του Ν.Δ. 1111/72 «περί Φιλανθρωπικών Σωματείων». 

2. Την αριθ. 4168/1983 απόφαση του Πολυμ. Πρωτοδικείου Αθη¬ 
νών. 

3. Την από 28.6.88 αίτηση του Σωματείου «Σύνδεσμος Αρωγής και 
Περιθάλψεως το ΦΩΣ». 

4. Το αριθ. Γ1β/1890/11.10.89 έγγραφο του Υπουργ. Υγείας 
Πρόνοιας και Κοινών. Ασφαλίσεων περί έγκρισης ειδικής αναγνώρισης 
του ανωτέρω Φιλανθρωπικού Σωματείου, αποφασίζουμε: 

Αναγνωρίζουμε το υπό την επωνυμία «Σύνδεσμος Αρωγής και Περι- 
θάλψεως το ΦΩΣ Φιλανθρωπικό Σωματείο το οποίο εδρεύει στην 
Αθήνα επί της οδού Επταχάλκου αρ. 9 ως ειδικώς Φιλανθρωπικό καθ’ 
όσον παρέχει ηθική και υλική βοήθεια εντός του πνεύματος και των 
πλαισίων του ανθρωπισμού γενικά και της Ελληνικής παραδόσεως ειδι- 
κώτερα σε άτομα ευρισκόμενα μονίμως ή προσκαίρως σε κατάσταση 
αποδεδειγμένης ανάγκης λόγω παθήσεως των οφθαλμών. 

Εις ουδεμία περίπτωση το εν λόγω Σωματείο δεν θα επεκτείνει τη 
δραστηριότητά των σε τομείς οι οποίοι έχουν σχέση με παροχή υπηρε¬ 
σιών υγείας ή περιθάλψεως ασθενών, όπου την αποκλειστική ευθύνη 
έχει το κράτος σύμφωνα με το άρθρο 1 του Ν. 1397/83. 

Εάν παρεκλείνει του προνοιακού χαρακτήρα η δράση και λειτουργία 
του Σωματείου, θα γίνει άρση της παρούσας απόφασης σύμφωνα με το 
άρθρο 25 του Ν.Δ. 1111/72. 

Εφεξής κάτω από τον τίτλο (επωνυμία) του Σωματείου θα αναγράφε¬ 
ται υποχρεωτικά η φράση αναγνωρισμένο ως ειδικώς Φιλανθρω¬ 
πικό. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1989 

Ο Νομάρχης 
ΝΙΚ. ΚΩΒΑΙΟΣ 

- ♦- 

Αριθ. Ε. 14093 (11) 

Σύσταση ίδιου Νομικού προσώπου στην Κοινότητα Αγκώνος Ν. Κεφαλ¬ 
ληνίας με το όνομα «Σχολική Επιτριοπή Πρωτοβάθμιας Εκ/σης 

Κοινότητας Αγκώνος. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα Προεδρικό Διάταγμα 323/1989. 

2. Τις διατάξεις του Π.Δ/τος 331/1983 «Μεταβίβαση αρμοδιοτή¬ 
των του Υπουργού Εσωτερικών στους Νομάρχες. 

3. Την αριθ. ΣΤ 5/26/4.10.1988 κοινή υπουργική απόφαση των 
Υπουργών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος, Χωροταξίας και Δημοσίων Έργων ΦΕΚ 
732/5.10.1988 «περί σχολικής περιουσίας, δαπάνες λειτουργίας, επι¬ 
σκευής και συντήρησης των σχολικών μονάδων Πρωτοβάθμιας και 
Δευτεροβάθμιας Εκπαίδευσης». 

4. Την αριθ. 38/89 απόφαση του Δημοτικού ή Κοινοτικού Συμβου¬ 
λίου, αποφασίζουμε: 

1. Συστήνουμε ίδιο Νομικό Πρόσωπο με το όνομα «Σχολική Επι¬ 
τροπή Α/θμιας Εκπ/σης και έδρα την Κοινότητα Αγκώνος. 

2. Σκοπός του Νομικού αυτού προσώπου είναι: α) Η διαχείριση των 
πιστώσεων που διατίθενται για τις λειτουργικές δαπάνες καθαριότητας, 
θέρμανσης, φωτισμού, ύδρευσης, τηλεφώνου, αποχέτευσης, αναλώσι¬ 
μου υλικου, β) η εκτέλεση μικρών έργων για επισκευή και συντήρηση 
των διδακτηρίων, γ) η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσεων, δ) η φρο¬ 
ντίδα για την εξεύρεση άλλων πόρων και ο εφοδιασμός των σχολικών 

μονάδων με έπιπλα και σκεύη, με βιβλία για τη σχολική βιβλιοθήκη, 
και γενικά με όλα τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται αναγκαία, για 
τη στήριξη της διοικητικής λειτουργίας των σχολικών μονάδων. 

3. Το εν λόγω Νομικό Πρόσωπο που διοικείται από δμελές Διοικη¬ 
τικό Συμβούλιο που θα αποτελείται από τους: α) Τον εκάστοτε Πρόεδρο 
της Κοινότητας, β) δύο Κοινοτικούς Συμβούλους, γ) το Δ/ντή του Δη¬ 
μοτικού Σχολείου Αγκώνος, δ) τον εκπρόσωπο του Συλλόγου γονέων 
και κηδεμόνων. 

Η θητεία του Διοικητικού Συμβουλίου είναι διετής και αρχίζει το 
πρώτο και τρίτο έτος θητείας της Δημοτικής ή Κοινοτικής περιόδου. 

Το Διοικητικό Συμβούλιο στην αρχή κάθε διετίας ορίζει Αντιπρόεδρο 
ένα από τα μέλη του. 

Το Νομικό Πρόσωπο εκπροσωπείται ενώπιον των δικαστηρίων και 
πάσης αρχής από τον Πρόεδρο και τούτου απόντος ή κωλυομένου από 
τον Αντιπρόεδρο. 

4. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, β) Η ετήσια επιχορήγηση 
του Κράτους, γ) Κάθε είδους εισφορές, δωρεές, κληρονομιές, κληροδο¬ 
σίες, δ) εισπράξεις από το αντίτιμο των παρεχόμενων πραγμάτων ή 
υπηρεσιών, ε) πρόσοδοι από την περιουσία τους, ζ) περιουσία του. 

Η παρούσα να δημοσιευθεί στην Εφημερίδα της Κυβερνήσειυς. 

Αργοστόλι, 7 Νοεμβρίου 1989 

Ο Νομάρχης 
ΒΥΡΩΝ ΧΑΡΙΤΣΗΣ 

-♦- 

Αριθ. 24884 (12) 

Σύσταση ίδιου Νομικού Προσώπου με το όνομα Σχολική Επιτροπή Δη¬ 
μοτικού Σχολείου & Νηπιαγωγείου Ομολίου στην Κοινότητα Ομο- 
λίου του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 (Δ.Κ.Κ.). 

2. Τις διατάξεις του Π.Δ/τος 331/1983 «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή υπουργική απόφαση.«Σχο¬ 
λική Περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 32/1989 απόφαση του Κοινοτικού Συμβουλίου Ομο¬ 
λίου, αποφασίζουμε: 

1. Συστήνουμε στην Κοινότητα Ομολίου του Νομού Λάρισας ίδιο Νο¬ 
μικό Πρόσωπο με την επωνυμία Σχολική Επιτροπή Δημοτικού Σχο¬ 
λείου και Νηπιαγωγείου Ομολίου. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κλπ. 

- η εκτέλεση μικρών έργων για επισκευή και συντήρη 0 η των διδα¬ 
κτηρίων, 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων, 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά σε όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας Ομολίου, ως Πρόεδρο, 
β) Δύο Κοινοτικούς Συμβούλους. 

γ) Τους Δ/ντές του Δημοτικού Σχολείου και Νηπιαγωγείου, 
δ) Τον εκπρόσωπο του Συλλόγου Γονέων και Κηδεμόνων, 
ε) Ένα δημότη κάτοικο. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους 

β) Ετήσια επιχορήγηση της Κοινότητας 

γ) Κάθε είδους εισφορές, δωρεές, κληρονομιές, κληροδοσίες. 


δ) Εισπράξεις από το οιντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο.' 

Η παρούσα να δημοσιευθεί στην Εφημερίδα της Κυβερνήσεως. 

Λάρισα, 3 Νοεμβρίου 1989 
Ο Νομαρχών Διευθυντής 

ΔΗΜΗΤΡΙΟΣ ΚΑΛΑΦΑΤΗΣ 
-+- 

Αριθ. 24876 (13) 

Τροποπίηση απόφασης συστάσεως κοινοτικής επιχείρησης στην Κοινό¬ 
τητα Πλατυκάμπου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Την 75672/23.12.87 απόφαση του Υπουργού Εσωτερικών με 
την οποία συστήθηκε κοινοτική επιχείρηση με την επωνυμία «ΚΤΗΝΟ- 
ΤΡΟΦΙΚΗ ΕΠΙΧΕΙΡΗΣΗ ΠΛΑΤΥΚΑΜΠΟΥ» στην Κοινότητα Πλα¬ 
τυκάμπου. 

2 Τη 19/1989 απόφαση του Κ.Σ, Πλατυκάμπου με την οποία τρο¬ 
ποποιείται η προγενέστερη όμοια απόφαση 37/87 ως προς τα περιου¬ 
σιακά στοιχεία του διαθέτει η Κοινότητα στην επιχείρηση. 

3. Το 250/89 Π.Δ. «περί μεταβίβασης αρμοδιοτήτων στους Νομάρ¬ 
χες», αποφασίζουμε: 

Τροποποιούμε την 75672/23.12.87 απόφαση περί συστάσεως κοι¬ 
νοτικής επιχείρησης στην Κοινότητα Πλατυκάμπου σύμφωνα με τη 
19/89 απόφαση του Κ.Σ. αυτής και ορίζουμε ότι τα περιουσιακά στοι¬ 
χεία που εισφέρει'ή Κοινότητα στην «ΚΤΗΝΟΤΡΟΦΙΚΗ ΕΠΙΧΕΙ¬ 
ΡΗΣΗ ΠΛΑΤΥΚΑΜΠΟΥ» είναι αγροτική έκταση 50.000 τ.μ. συνολι¬ 
κής αξίας 10.000.000 δραχμών. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 13 Νοεμβρίου 1989 , 

Ο Νομαρχών Διευθυντής 

ΔΗΜΗΤΡΙΟΣ ΚΑΛΑΦΑΤΗΣ 

- ♦ - 

Αριθ. 23771 (14) 

Σύσταση ίδιου Νομικού Προσώπου με το όνομα Σχολική Επιτροπή Δη¬ 
μοτικού Σχολείου και Νηπιαγωγείου Όσσας στην Κοινότητα Όσ- 

σας του Νομού Λάρισας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική Περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 18/89 απόφαση του Κοινοτικού Συμβουλίου Όσσας, 
αποφασίζουμε: 

1. Συστήνουμε στην Κοινότητα Όσσας του Νομού Λάρισας ίδιο Νο¬ 
μικό Πρόσωπο με την επωνυμία Σχολική Επιτροπή Δημοτικού Σχο¬ 
λείου και Νηπιαγωγείου Όσσας. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. . 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη μέ βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητική λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές διοικητικό συμβούλιο 
αποτελούμενο από: 

α) Τον εκάστοτε Πρόεδρο, ως Πρόεδρο. 

β) Τους Δ/ντές των Δημοτικού Σχολείου και Νηπιαγωγείου Όσσας. 
γ) Τον εκπρόσωπο του Συλλόγου Γονέων και Κηδεμόνων του Δημο¬ 
τικού Σχολείου. 

δ) Τον εκπρόσωπο του Συλλόγου Γονέων και Κηδεμόνων του Νηπια¬ 
γωγείου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτική ή κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η περίληψη αυτή να δημοσιευθεί στην Εφημερίδα της Κυβερνήσεως. 

Λάρισα, 31 Οκτωβρίου 1989 

Ο Νομαρχών Διευθυντής 
ΔΗΜ. ΚΑΛΑΦΑΤΑΚΗΣ 

-♦-- 

Αριθ. 22078 (15) 

Σύσταση ίδιου Νομικού Προσώπου στην Κοινότητα Σέσκλου Ν. Μαγνη¬ 
σίας με την επωνυμία «Κοινοτική Σχολική Επιτροπή Δημοτικού - 
Νηπιαγωγείου» Κοιν. Σέσκλου. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του άρθρου 187 του Π.Δ/τος 323/1989 «Δημοτικός και Κοινοτι¬ 
κός Κώδικας» όπως τροποποιήθηκαν με τις όμοιες του άρθρου 11 του 

Ν. 1832/1989. 

β) Την αριθ. Δ4/162/24.3.1989 κοινή Υπουργική απόφαση των 
Υπουργών Εσωτερικών, Οικονομικών, Εθνικής Παιδείας και θρησκευ¬ 
μάτων και Περιβάλλοντος Χωροταξίας και Δημοσίων Έργων (ΦΕΚ 
233/τ. Α’/5.4.1989) «Σχολική Περιουσία, δαπάνες λειτουργίας καθα¬ 
ριότητας, επισκευής και συντήρησης των σχολικών μονάδων Πρωτο¬ 
βάθμιας και Δευτεροβάθμιας Εκπαίδευσης, σχέσεως σχολικών μονά¬ 
δων με τους Ο.Τ.Α.». 

2. Την αριθ. 55/89 απόφαση του Κοινοτικού Συμβουλίου Σέσκλου, 
αποφασίζουμε: 

1. Συστήνουμε ίδιο Νομικό Πρόσωπο με την επωνυμία «Κοινοτική 
Σχολική Επιτροπή Δημοτικού και Νηπιαγωγείου Κοινότητας Σέ¬ 
σκλου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 


σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητική λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές διοικητικό συμβούλιο 
αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο. 

β) Δύο Κοινοτικούς Συμβούλους. 

γ) Τον Διευθυντή του Δημοτικού Σχολείου. 

δ) Τον εκπρόσωπο του Συλλόγου Γονέων και Κηδεμόνων. 

4. Η θητεία των μελών του Δ.Σ. ακολουθεί τη κοινοτική περίοδο. 

. Η θητεία του πρώτου Διοικητικού Συμβουλίου λήγει με τη λήξη της 
παρούσας κοινοτικής περιόδου. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου της Κοινότητας σε ποσοστό 0,5% 
των τακτικών εσόδων της Κοινότητας, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις, από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 
στ) Κάθε άλλη νόμιμη πρόσοδος. 

6. Περιουσία. 

1) το διδακτήριο του Δημοτικού Σχολείου με το οικόπεδό του. 

2) Το διδακτήριο του Νηπιαγωγείου. 

3) Το οικόπεδο με τις οικίες των διδασκάλων. 

7. το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η περίληψη αυτή να δημοσιευθεί στην Εφημερίδα της Κυβερνήσεως. 

Βόλος, 26 Οκτωβρίου 1989 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

- -4 - 

Αριθ. ΕΣ 14735 (16) 

Τροποποίηση της αριθ. ΕΣ 1604/16.2.87 απόφασης Νομάρχη Πρέβε¬ 
ζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Π.Δ/τος 457/83 (ΦΕΚ 174 τ.Α') «περί ιδρύ- 
σεως και λειτουργίας ερασιτεχνικών σχολών χορού. 

2. Την αριθ, ΕΣ 1604/16.2.87 απόφασή μας με την οποία χορηγή¬ 
θηκε άδεια ίδρυσης και λειτουργίας Σχολής χορού, με την επωνυμία 
«Σχολή Μαλέτου και ρυθμικής Θωμά Γ. Γκουντή». 

3. Την από 18.10.89 αίτηση του Θωμά Γ. Γκουντή, με το προσηρ- 
τημένο σ’ αυτή καταστατικό της Εταιρείας, με την επωνυμία «ΚΕ¬ 
ΝΤΡΟ ΚΛΑΣΣΙΚΟΥ ΧΟΡΟΥ», της οποίας εκπρόσωπος παραμένει ο 
ίδιος ιδιοκτήτης της Σχολής Θωμάς Γκουντής, αποφασίζουμε 

Τροποποιούμε την αριθ. ΑΣ 1604/16.2.87 απόφασή μας, ως προς 
την επωνυμία, μόνο της Σχολής, από «Σχολή Μπαλέτου και Ρυθμικής 
θωμά Γ. Γκουντή» σε «ΚΕΝΤΡΟ ΚΛΑΣΣΙΚΟΥ ΧΟΡΟΥ» και με δια¬ 
κριτικό τίτλο «Σύγχρονο Ορχηστικό Θέατρο». 

Κατά τα λοιπά ισχύει η αριθ. ΣΕ 1604/16.2.87 απόφασή μας. 
Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 31 Οκτωβρίου 1989 

Ο Νομάρχης 

ΧΡ. ΣΕΡΙΦΗΣ 

- ♦ - 

Αριθ. ΕΣ/25956 (17) 

Σύσταση νομικού προσώπου στην Κοινότητα Γονίμου Ν. Σερρών με την 
επωνυμία «Σχολική Επιτροπή Δημοτικού Σχολείου και Νηπιαγω¬ 
γείου Γονίμου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του ΔΚΚ (ΠΔ 323/1989) όπως τροπο- 

ποιήθηκαν με το άρθρο 11 του Ν. 1832/1989. 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος Χωροταξίας και Δημο¬ 
σίων Έργων. 

3. Την αριθμ. 28/89 απόφαση του Κοινοτικού Συμβουλίου Γονίμου 
που αφορά τη σύσταση στην Κοινότητα νομικού προσώπου με την επω¬ 
νυμία «Σχολική Επιτροπή Δημοτικού Σχολείου και Νηπιαγωγείου», 
αποφασίζουμε: 

1. Συστήνουμε στην Κοινότητα Γονίμου του Νομού Σερρών ίδιο νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Γονίμου». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά διδάκτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο: 

α) Τον εκάστοτε Πρόεδρο της κοινότητας ως Πρόεδρο. 

β) Τον Δ/ντή του Δημοτικού Σχολείου. 

γ) Τον Διευθυντή του Νηπιαγωγείου. 

δ) Ένα (1) εκπρόσωπο του συλλόγου γονέων και κηδεμόνων Δημοτι¬ 
κού Σχολείου και έναν εκπρόσωπο του συλλόγου Γονέων και Κηδεμό¬ 
νων Νηπιαγωγείου. 

4. Η θητεία του Πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Η θητεία του Διοικητικού Συμβουλίου του νομικού προσώπου λήγει 
με τη λήξη της παρούσας Κοινοτικής περιόδου. 

Η θητεία,των μελών του Δ.Σ. ακολουθεί την Κοινοτική περίοδο. 

Το Δ.Σ. εκλέγει Αντιπρόεδρο και Γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. Η περιουσία που αφιερώνεται στο νομικό πρόσωπο εί¬ 
ναι η εξής: 

α) Ένα οικόπεδο εκτάσεως 2.570 τ.μ. περίπου, μετά των υπαρχό¬ 
ντων σ’αυτό κτισμάτων εντός του οικισμού Γονίμου. 

β) Ένα αγρό εκτάσεως 11.312 τ.μ. με αριθ. 135 στη θέση Ντάβλα 
του αγροκτήματος Γονίμου και 

γ) Ένα αγρό εκτάσεως 7.250 τ.μ. με αριθ. 700 στη θέση Ντάβλα 
του αγροκτήματος Γονίμου. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 1 Νοεμβρίου 1989 

Ο Νομάρχης 
ΑΝ. ΛΙΑΣΚΟΣ 

- + - 

Αριθ. 13835 (18) 

Τροποποίηση του Ο.Ε.Υ. Κονότητας Λακκώματος Ν. Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, του Ν. 1586/86 
και του Π.Δ. 37α/87. 

2. Την 16/89 απόφαση του Κοινοτικού Συμβουλίου Λακκώματος 


που αφορά την τροποποίηση και προσαγωγή του Ο.Ε.Υ. της Κοινότη¬ 
τας στις διατάξεις του Ν. 1586/86. 

3. Την σύμφωνη γνωμοδότηση του Υπηρεσιακού Συμβουλίου του 
άρθρου 5 του Ν.188/81 σε συνδυασμό με το άρθρο 14 του Ν. 1586/ 
86, που διατυπώθηκε στο 2/89 πρακτικό. 

4. Τις διατάξεις του άρθρου 153 του ΔΚΚ (ΠΔ 76/85). 

5. Τον οικείο φάκελο του Ο.Ε.Υ., αποφασίζουμε: 

Εγκρίνουμε όπως έχει την 16/89 απόφαση του Κοινοτικού Συμβου¬ 
λίου Λακκώματος με την οποία τροποποιείται ο Οργανισμός Εσωτερι¬ 
κής Υπηρεσίας της Κοινότητας, σύμφωνα με την οποία η σύνθεση, η 
διαβάθμιση και η κατάταξη των θέσεων του προσωπικού ορίζονται ως 
κατωτέρω: 

Α. Μόνιμο Προσωπικό: 

I. Θέσεις Διοικητικού Προσωπικού 
α) Κατηγορία Δ.Ε. 

Κλάδος ΔΕΙ Διοικητικός: 

Μία θέση (1) Γραμματέα με βαθμούς Γ-Α 
β) Κατηγορία ΥΕ. 

I. Κλάδος ΥΕ16 εργάτες καθαριότητας και λοιπών βοηθητικών ερ¬ 
γασιών. 

Μία (1) θέση με βαθμούς Δ-Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 2 Νοεμβρίου Ί 989 

Η Νομάρχης 
Ε. ΜΠΟΥΚΑ 

-♦- 

Αριθ. 13836 (19) 

Τροποποίηση του Ο.Ε.Υ. Κονότητας Στανού Ν. Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12 του Ν.1188/81, του Ν.1586/86 
και του Π.Δ. 37α/87. 

2. Την 24/89 απόφαση του Κοινοτικού Συμβουλίου Στανού που 
αφορά την τροποποίηση και προσαγωγή του Ο.Ε.Υ. της Κοινότητας 
στις διατάξεις του Ν. 1586/86. 

3. Την σύμφωνη γνωμοδότηση του Υπηρεσιακού Συμβουλίου του 
άρθρου 5 του Ν.188/81 σε συνδυασμό με το άρθρο 14 του Ν. 1586/ 
86, που διατυπώθηκε στο 2/89 πρακτικό. 

4. Τις διατάξεις του άρθρου 153 του ΔΚΚ (ΠΔ 76/85). 

5. Τον οικείο φάκελο του Ο.Ε.Υ., αποφασίζουμε: 

Εγκρίνουμε όπως έχει την 24/89 απόφαση του Κοινοτικού Συμβου¬ 
λίου Στανού με την οποία τροποποιείται ο Οργανισμός Εσωτερικής 
Υπηρεσίας της Κοινότητας, σύμφωνα με την οποία η σύνθεση, η δια- 
βάθμιση και η κατάταξη των θέσεων του προσωπικού ορίζονται ως κα¬ 
τωτέρω: 

Α. Μόνιμο Προσωπικό: 

1. Θέσεις Διοικητικού Προσωπικού 
α) Κατηγορία Δ.Ε. 

Κλάδος ΔΕΙ Διοικητικός: 

Μία θέση (1) Γραμματέα με βαθμούς Γ-Α 
β) Θέσεις Προσωπικού Ιδιωτ. Δικαίου Αορίστου Χρόνου με μειωμένη 
απασχόληση: 

Μία (1) υδρονομέα με απασχόληση τριών (3) ωρών την ημέρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 2 Νοεμβρίου 1989 

Η Νομάρχης 
Ε. ΜΠΟΥΚΑ 

Αριθ. 13837 - * (20) 

Υπαγωγή προσωπικού στις διατάξεις του Α' μέρους του Ν.1188/ 

1981. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν.1188/1981 (άρθρο 3 αυτού). 

2. Την 8.1989 απόφαση του Διοικητικού Συμβουλίου του Μορφωτι¬ 
κού και πολιτιστικού κέντρου Πολύγυρου Ο ΑΡΙΣΤΟΤΕΛΗΣ «περί 
υπαγωγής του προσωπικού αυτού στις διατάξεις του Α' μέρους του 

Ν.1188/1981. 

3. Την 2/23.10.1989 σύμφωνη γνωμοδότηση του Υπηρεσιακού 
Συμβουλίου του άρθρ. 5 Ν. 1188/1981, αποφασίζουμε: 

Υπάγουμε το προσωπικό του Μορφωτικού και Πολιτιστικού Κέντρου 
Πολύγυρου «Ο ΑΡΙΣΤΟΤΕΛΗΣ» στις διατάξεις του Α' μέρους του 
Ν.1188/1981 επειδή συντρέχουν οι σχετικές προϋποθέσεις του άρθρ. 3 
του ίδιου Νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 2 Νοεμβρίου 1989 

Η Νομάρχης 
ΕΛΙΣΑΒΕΤ ΜΠΟΥΚΑ 

- * - 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 21 ) 

Στην αριθ. Υ.Α. ΥΠΠΟ ΑΡΧ/Β1/Φ. 37/57030/1272/ 
10.2.1984 που δημοσιεύθηκε στο ΦΕΚ 112/ 2.3.1984 τ. Β' και το 
οποίο αναφέρεται σε επανακήρυξη ιστορικών διατηρητέων μνημείων και 


χώρων της Πόλης των Σερρών και οριοθέτηση ζωνών προστασίας τους 
ως εξής: 

Στην παράγραφο 4, αντί του «.οικοδομικό τετράγωνο αριθ. 215» 

να γραφεί «οικοδομικό τετράγωνο αριθ. 215α». 

(Από του Υπ. Πολιτισμού) 

-♦- 

( 22 ) 

Στην 242/17.10.1989 πράξη του Προέδρου του Διοικητικού Συμ¬ 
βουλίου του ΚΕΠΕ που δημοσιεύτηκε στο ΦΕΚ 826/27.10.1989 (τ. 
Β’) επιφέρονται οι πιο κάτω διορθώσεις: 

1. Προστίθεται ο παραλειφθείς αριθμός της πράξης του Προέδρου του 
Διοικητικού Συμβουλίου του ΚΕΠΕ «242» . 

2. Διορθώνεται στα τακτικά μέλη από το λανθασμένο «Μιχαλάκου - 
Ροκανά Γεωργία» στο σωστό «Μιχαλακάκου - Ροκανά Γεωργία». 

Η διόρθωση σφάλματος που δημοσιεύθηκε στο ΦΕΚ 850/ 
3.11.1989 τ. Β', θεωρείται ότι δεν δημοσιεύθηκε ποτέ. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




